જ્યારે માર્ગ અકસ્માતનો બીજો બનાવ સરનાલ ગામની સીમમાં બન્યો હતો. ગળતેશ્વરના વણોતી તાબે હાંડિયાના મુવાડા ગામે ગોપીકુમાર કાનજીભાઈ પરમાર (ઉં.વ.૨૦) પરિવાર સાથે રહેતા હતા. તેઓ હાલોલની ખાનગી કંપનીમાં નોકરી કરતા હોઈ, વહેલી પરોઢે બાઈક લઈ હાલોલ જવા નીકળ્યા હતા. ગોપીકુમાર બાઈક લઈ સરનાલ સુખીની મુવાડી પાસેથી પસાર થતા હતા. તે વખતે ડમ્પરના ચાલકે બાઈકને ટક્કર મારતાં ગોપીકુમારને શરીરે ગંભીર ઈજાઓ પહોંચી હતી. ગંભીર રીતે ઘવાયેલા ગોપીકુમારનું ઘટનાસ્થળે મૃત્યુ નીપજ્યુ હતું. સેવાલિયા પોલીસ મથકે ડમ્પર ચાલક વિરૂદ્ધ ફરિયાદ દાખલ કરવામાં આવી છે.